stanford-oval/wikipedia huggingface dataset:
מישל עזרא ספרא ובניו
עלילה

העלילה סוקרת את קורותיה של משפחת ספרא העשירה וברוכת הילדים, במהלך המאה העשרים, ובעזרת קורותיה, העלילה ממחישה את אורחות חייה ואת גורלה של הקהילה לה שייכת המשפחה. בראשית העלילה המשפחה מתגוררת באושר בעיר חלב שבסוריה. אולם, חשיבותה הכלכלית של העיר הולכת ויורדת וגם האנטישמיות הולכת ונפוצה. המשפחה, כמו כל הקהילה, מתחילה להגר ולהתפצל בין צרפת, ארגנטינה, מקסיקו, ארצות הברית וישראל. חלקה השני של הסדרה מתמקד יותר בחלקה של המשפחה שעולה לישראל ובקשיי ההתאקלמות שלו.
עוד מתמקדת הסדרה ביחסים המתוחים בין אבי המשפחה, מישל עזרא (מכרם ח'ורי) ובין שניים מבניו: בנו הבכור, רחמו (עמוס לביא), שלשמחת האב הופך לסוחר ממולח כמו אביו, אך לצערו של האב הופך לרשע ולנואף, ובן אחר, אלבר (דוד מנחם), שלמרות התנגדותו של האב הופך לפעיל ציוני. מאוחר יותר, כשהמציאות מאלצת את מישל להשלים עם העובדה שחלק מילדיו (ואחייניו) עלו לישראל, עם אלבר קשה לו להשלים. זאת משום, שאלבר הפך לקיבוצניק ולחילוני לחלוטין. (דמותו של אלבר מתגוררת באותו הקיבוץ, בו גר הסופר יוצר העלילה, אמנון שמוש). אלבר גם מסרב לספר למישל ממה הוא מתפרנס; אלבר מנהל מפעל של התעשייה הצבאית ולכן מנוע מלדבר על עבודתו.
בין השלושה מתפתחת עוד בעיה - מישל עזרא, שנחשב לאחד ממכובדי העיר, הציל מבית הכנסת המרכזי של חלב, בעת פרעות חלב (1947), את כתר ארם צובא - מן היקרים באוצרות הרוח של העם היהודי. אולם מישל לא הצליח לחלוק את הספר הקדוש עם שאר עם ישראל. מישל גנב את רוב דפי החומש של הספר, והעביר לקהילה את שאר הספר. כשמישל נפטר בארגנטינה, הוא מוריש הדפים הגנובים מהספר לרחמו, שגר בצרפת, וזה שם אותו בכספת. אלבר והמקורב לממסד בישראל, שקיבל את שאר הספר, בדרך לא דרך, מנחש ששאר הספר היה מצוי תחילה אצל מישל ואחר כך אצל רחמו. בסופו של דבר הכספת נפרצת, רחמו מת מהתקף לב ודפי הספר הנותרים אובדים.
לאחר מותם של מישל ושל רחמו, לאלבר מתערער הביטחון בהתרחקות המוחלטת ממסורת ישראל. אלבר מאושפז כמחוסר הכרה, לאחר תאונת דרכים ומישל גוער בו, בחלומו, על כך שאפילו לא אמר עליו קדיש. כמו כן, אם המשפחה, לינדה (לילית נגר), שתמיד הייתה דמות ממתנת ומפשרת, עולה לישראל.
עלילה > מחאה נגד הגזענות

קטעים מן העלילה מראים גילויי גזענות מצדן של דמויות רבות, והרבה פעמים מראים גם את חוסר ההגינות שבגילויי גזענות אלו. מישל, לדוגמה, מנצל את חוסר הכרותו של לקוח איטלקי, שבא לקנות ממנו בדים בחלב, וגובה ממנו סכומים גדולים בהרבה מן המקובל. הוא מסביר לרחמו - "זה לא משלנו". מישל גם קורא בשם גנאי גזעני ("אפרנג'י"), ליוסק'ה (שמיל בן-ארי) - היהודי האשכנזי, שליח המחתרת הציונית, שהוא מגלה שמתחבא במרתף שלו.
אולם, מישל אינו סולד רק מאנשים ממוצא אירופאי - הוא גם לא אוהב ערבים. לידידו הפוליטי, כאמל (יוסף אבו ורדה), הוא קורא בין בני משפחתו "ידידנו ימח שמו". כאמל רוצה להשיא את בנו לבתו של מישל, אך מישל, שלא רוצה שבתו תתחתן עם גוי, דואג שהיא תעזוב את סוריה תיכף ומיד ותהגר לצרפת. לאכזבתו המרה, אותה בת מתאהבת ומתחתנת בצרפת עם נוצרי. למרות התקרית, כאמל נשאר ידידו של מישל, ובעת הפוגרום, כאמל מחרף את נפשו כדי להגן על חיי משפחתו של מישל ולחלץ אותה מהעיר. לאחר שכאמל הוכיח את נאמנותו למישל, למרות הבדלי המוצא ביניהם, מישל לא חוזר עוד למנהגיו הגזעניים.
אותם בני משפחת ספרא, שעלו ארצה, חווים גם הם גזענות - גזענות של האשכנזים נגד יהודי המזרח. בכל מפגש משפחתי הם דנים בזה, ונתן (חיים בנאי) תמיד מרגיע ואומר, שעוד כמה שנים, התופעה תיעלם. אולם אותם דיונים חוזרים על עצמם גם כעבור עשרים שנה. אחד מבני המשפחה, למשל, לא מצליח, להשתלב בתפקיד רם במפלגה פוליטית. הוא מאמין שזה בגלל הגזענות. בן משפחה אחר, שהיה לו סיכוי גדול להתקדם בצבא, נהרג במלחמת ששת הימים.
אלבר, שמנסה להתנתק מכול סממן של הגלות, של מסורת ישראל ושל יהדות המזרח, חווה בכל זאת הרבה גילויי גזענות. בחדר האוכל של הקיבוץ, אשתו האשכנזיה, דיטה, נשאלת, "האם אצלכם חשוב שיוולדו דווקא בנים?" במפעל שהוא מנהל, הוא מסתדר היטב עם ראש ועד העובדים, אזולאי (אלברט אילוז) וזוכה למשפט הגנאי "בא הזרזיר אצל העורב - בא ספרא אצל אזולאי".
ההפקה

מיני-הסדרה צולמה בין 1980 לבין 1982, בתקציב גדול לאותם הימים - חמישה מיליוני לירות. על כן, ראשית צולם והוקרן הפרק הראשון של הסדרה והמפיקים המתינו למשוב חיובי מהקהל, כדי לצלם את שאר פרקי הסדרה. צילום הסדרה הושלם אחרי יותר משנה מאז הקרנת הפרק הראשון ולכן הפרק הראשון הוקרן שנית, יחד עם שאר הפרקים.
הפקת מיני הסדרה הייתה מסובכת ויקרה. זאת משום שבסדרה מופיעות דמויות רבות והיה צורך ללהק עבורה שחקנים רבים וטובים, שאת כולם הקהל הישראלי יכול לתפוס כיהודי ארצות האסלאם. מעבר לליהוק הקשה, היה קושי גם בשחזור המראות של מקומות מגוונים בעולם בזמנים מגוונים במאה העשרים. היה צורך לשחזר את התלבושות המקובלות בזמנים ומקומות רבים ואת מראה הבניינים והרחובות בזמנים ומקומות אלו. היה צורך לחפש בישראל של תחילת שנות השמונים אתרי צילום שנראים כמו ישראל, סוריה, צרפת, לבנון, ארגנטינה וארצות הברית, בין שנות השלושים לבין שנות השבעים. כך, למשל, צילומי בית הקפה המפואר של חלב בשנות השלושים נעשו בימק"א ירושלים של שנות השמונים ואת מרבית צילומי רחובות העיר חלב, בעיר העתיקה של עכו.
רשימת שחקנים חלקית

מכרם ח'ורי - מישל, אבי המשפחה
לילית נגר - לינדה, אם המשפחה
דוד מנחם - אלבר, הבן הציוני
עמוס לביא - רחמו, הבן הבכור
תיקי דיין - מזל, הבת שעולה לארץ ופותחת עסקים
אבי לוזיה - לניאדו, בעלה של מזל, פעיל פוליטי, שמגלה למשפחה, שהחומש של כתר ארם צובא נגנב ולא נשרף. בעיבוד הטלוויזיוני, בניגוד לספר, הוא גם פעיל המוסד לעליה ב.
חיים בנאי - נתן, האחיין הציוני
יוסף באשי - פריד
שמיל בן ארי - יוסקה, שליח המחתרת הציונית ומאוחר יותר האיש עם הקשרים עם השלטון
שושנה דואר - רג'ינה
ראובן דיין - פאוזי
נתן כוגן - קולונל צרפתי
אבינועם מור חיים - אליהו
תקווה עזיז - לולו
אסנת ראם - איווט, אשתו של רחמו
הראל קלמרו - אדואר, הבן שמהגר לארצות הברית
יוסף אבו ורדה - כאמל, פוליטיקאי מקומי סורי
אורי אברהמי - שמסה
שושנה גורן - לידי
מרינה רוסטי - זונה
אבי יקיר - אברשה
עמיקם לוי - יעקב שמיר
איציק סיידוף - עו"ד פיצ'וטו
אלברט אילוז - אזולאי מוועד העובדים של המפעל של הקיבוץ
אברהם סלקטר - אלברטו
יעקב בנאי - רב קהילת חלב בדרום אמריקה
חנה ריבר - קונה
רוחמה רז - זהווה/זהבה, זמרת
רמי ברוך - לייבוש
יצחק גורן - ג'ו
אליעזר יונג - ספרן
שפרה מילשטיין - נירה
חסידה סטולרוחו - אניטה
אליעזר אפלבוים - ג'ינג'י
אילן זהבי - ברטראן
ההבדלים העיקריים בין הספר לעיבוד הטלוויזיוני

ההבדל העיקרי בין הספר לעיבוד הטלוויזיוני הוא שהספר מספר, בפרוטרוט, עם מי התחתן כל אחד מתשעת ילדיהם של מישל ולינדה, מנכדיהם ומניניהם, איפה הוא גר, והאם הפך לאיש עסקים מצליח. הספר אמנם מפרט מעט יותר את קו העלילה המרכזי, ביחס למיני-הסדרה, ואמנם הדמויות המרכזיות מוצגות בו בצורה מפורטת יותר, אך עיקר ההבדל הוא, שהוא מפגיש את הקורא עם הרבה יותר דמויות. הספר יוצר אצל הקורא את הרושם, שהקורא לומד להכיר את כלל העדה היהודית החלבית, ואת קישרי החיתון בתוכה. בולטת בספר גם השוואת הניגוד בין העדה לבין האשכנזים.
הבדל מרכזי נוסף הוא שהסופר, כחבר קיבוץ וכאיש התנועה הסוציאליסטית, מביא בספר ביקורת נגד הקפיטליזם של משפחת ספרא. הסופר מבקר גם גילויי קפיטליזם רבים בתנועה הקיבוצית. זאת למרות שהוא מציג קפיטליזם זה כסיבת הצלחת פרנסת הקיבוץ ועיירת הפיתוח, שלידו.
עוד הבדל מרכזי הוא, שבמיני הסדרה, מלחמת יום הכיפורים מוזכרת רק ברמז. לעומת זאת, הדי מלחמה זו ברורים בהרבה בספר. המפגש המשפחתי הגדול בתל אביב, שנות דור אחרי העלייה, שבו חברי המשפחה המורחבת מבינים שהקיפוח העדתי לא נעלם, מעורב בספר עם האכזבה ממחדל יום הכיפורים. כמו כן, התלונות הרבות שיש לחברי הקיבוץ נגד שיטות ניהול המפעל בידי אלבר, מתגברות, בספר, כחלק מהאכזבה מהממסד, בעקבות המחדל. אלבר נתפש בקיבוץ כחלק מהממסד.
כמו כן, בעיבוד הטלוויזיוני מוצגים אלבר, לניאדו, נתן ויוס׳קה כפעילים של המוסד לעליה ב', שמבריחים חלק נכבד מיהודי חלב לישראל. לעומת זאת, בספר, דרך עליית חלק מבני המשפחה לארץ, כמעט ואינה מוסברת. פעיל המוסד לעליה ב׳ הוא אך ורק אליאס, שדמותו לא מופיעה במיני-הסדרה. אליאס, ששינה את שמו לאליהו, הוא יהודי מדמשק, ששכל את כל משפחתו בהברחה זו.
דמותו של יוס׳קה לא קיימת בספר, ולניאדו ואלבר מצטרפים לעשייה הביטחונית רק אחרי עלייתם. לניאדו הופך לאיש איסוף מודיעין מתוך העיתונות, ומשם הוא מצורף כפעיל חשוב למפלגת השלטון. כמו כן, אלבר נכשל בניסיון להפוך למרגל שתול בסוריה. (כנראה, שהניסיון של אלבר להפוך למרגל בדמשק הוא רמז לפועלו המוצלח של אלי כהן, איש העדה).
הערות שוליים

↑  אמנון שמוש, "תעלומת הכתר": כי מחאלב תצא תורה, באתר הארץ, 2 באוקטובר 2012
↑  דודו פז, מרגול חוטפת מכות מערבים, הגששים מפרגנים ליעד המשטרתי והאמריקנים כובשים את מצדה - מישל עזרא ספרא ובניו נגד קיפוח עדות המזרח, באתר Xnet‏, 9 בספטמבר 2011, לפי "להיטון"; ספטמבר 1980
| --- | --- |
בקרת זהויות :  NLI: 987012281006405171
רגע עם דודלי
משתתפים קבועים

שלמה ניצן (דודלי/חביתוש)
ציפי מור (רגע)
ספי ריבלין (פיסטוק)
משתתפים נוספים

ברוך דוד (אדון ששון)
אסתר גרינברג (סבתא מונה)
שרה אמן (גברת רחל)
מיכל שולמן (דנה, שכנתו של דודלי)
שרון ויאלגוס (שרון, אחותה של דנה)
בתיה ברק (אמא של דנה)
יורם בוקר (פנטומימאי)
אלברט כהן (שר את שיר המדידה)
סימון רוזנפלד (אליהו הדוור, עולה חדש מרוסיה)
אמיר אוריין (מנחה את תוכנית הטלוויזיה "מי שמע מי ראה מי איבד מי מצא")
טריוויה

הבית השני של שיר הפתיחה מתחיל במילים "לי חבר, קוראים לו רגע, בּוּבּ שובב, הוא ממש פגע", ולא כפי שרוב האנשים שרים "הוא שובב, הוא ממש פגע". רגע אינו ילד, אלא בוב, צורת זכר (לא תקנית) של בובה.
דודו טופז הגה את השם "פיסטוק" עבור הדמות בתוכנית.
הערות שוליים

1 2  לוח שידורי הטלוויזיה הלימודית, דבר, 29 באפריל 1976
↑  עמודת פרסום של מט"ח והטלוויזיה החינוכית, עמוד 30, מעריב, 29 באוגוסט 1976
↑  לוח שידורי הטלוויזיה הלימודית, דבר, 13 במאי 1976
↑  לוח שידורי הטלוויזיה הלימודית, דבר, 20 במאי 1976
חביתוש (בובה)
בריטני סנואו

| --- | --- |
סנואו, 2018
סנואו, 2018
 לידה:  9 במרץ 1986 (בת 38) טמפה, פלורידה, ארצות הברית
 שם לידה:  Brittany Anne Snow 
 מדינה:  ארצות הברית ארצות הברית
 תקופת הפעילות:  מ-1998
 מקום לימודים:  תיכון גייתר 
 פרופיל ב-IMDb
 
בריטני אן סנואו (באנגלית: Brittany Anne Snow; נולדה ב-9 במרץ 1986) היא שחקנית וזמרת אמריקאית. ידועה בעיקר מתפקידיה בסדרות "אור מנחה", "חלום אמריקאי" ובסרטים "ג'ון טאקר מה זה גמור", "היירספריי", "ליל הבכורה" ומסרטי "פיץ' פרפקט".
ביוגרפיה

סנואו נולדה וגדלה בטמפה, פלורידה, לג'ון סנואו, מנהל ולסינתיה. לסנואו אח למחצה, ג'ון ג'וניור, ואחות למחצה, היילי.
קריירה

סנואו החלה לדגמן בגיל 3 כשהופיעה בפרסומות לחנות כלבו, והחלה לשחק כמה שנים לאחר מכן. בין השנים 1998–2002, סנואו שיחקה באופרת הסבון "אור מנחה" בתור נערה מתבגרת בשם סוזן "דייזי" למאיי. בנוסף, גילמה את דמותה של מג פריור בסדרה "חלום אמריקאי", למשך 3 עונות מ-2002 עד 2005. בשנת 2004 שיחקה בתפקיד קטן במותחן הפוליטי "המועמד ממנצ'וריה" של הבמאי ג'ונתן דמי, בכיכובם של מריל סטריפ דנזל וושינגטון.
בשנת 2005, שיחקה תלמידת תיכון נאו-נאצית בשם אריאל אלדרמן, בעונה השלישית של סדרת הטלוויזיה "ניפ/טאק", והופיעה בסרט "גבר מי שמטפלת" לצד וין דיזל.
בשנת 2006 הופיעה בסרט הנעורים "ג'ון טאקר מה זה גמור" ודיבבה דמות במשחק הווידאו "Kingdom Hearts II" ואת דמותה של שיזוקו צוקישימה בסרט "לחישת הלב" מבית סטודיו ג'יבלי. כמו כן גילמה בחורה צעירה הסובלת מהפרעה דו-קוטבית בפרק האחרון של עונתה השביעית של הסדרה "חוק וסדר: מדור מיוחד". באותה שנה הופיעה בקליפ של הלהקה "דה אקדמי איז..." לשירם "The Phrase That Pays", שיצא ביולי.
ב-2007 כיכבה בסרט "היירספריי" - הפקה מחודשת של מחזמר שהוצג בברודוויי, שבו שיחקה את אמבר וון טאסל, נערה רעה ונרקיסיסטית. בסרט היא גם שרה כמה שירים, כגון שיר הסולו "The New Girl In Town", שלא מופיע במחזמר.
בשנת 2008 כיכבה בסרט האימה "ליל הבכורה".
בשנת 2009 השתתפה בקליפ לשיר "It's Alright, It's OK" של הזמרת אשלי טיסדייל.
ב-11 בינואר 2011 החלה לגלם את דמותה של ג'נה בדרמה המשפטית "החוק של הארייט". באותה שנה שיחקה לצד אוואן רוס במותחן "96 דקות".
בשנת 2012 לוהקה לקומדיית המצבים "בן וקייט" כלילה, מושא אהבתו של טומי. באותה שנה גילמה את דמותה של זמרת הא-קפלה קלואי בקומדיה המוזיקלית "פיץ' פרפקט", לצד אנה קנדריק.
בשנת 2015 הופיעה בסרט ההמשך "פיץ' פרפקט 2". באותה שנה שיחקה בעונה השנייה של מיני-סדרת הדרמה "מעגל שלם" בתפקיד קייטי פררה.
בשנת 2017 שיחקה בסרט השלישי בסדרה "פיץ' פרפקט 3".
באוקטובר 2024, סנואו לוהקה למיני-סדרה "The Beast In Me" של נטפליקס. היא תגלם את נינה.
חיים אישיים

סנואו נוהגת לדבר בפתיחות על הפרעות האכילה שלה וכתוצאה מכך הייתה לאחת ממקימות התנועה "Love is Louder", בשיתוף עם קרן JED, שנועדה לתמוך בכל אדם החש כי הוא מקופח, חסר תקווה או בודד. אלפי אנשים, קמפוסים וקהילות לקחו חלק בפעילויותיה של התנועה, באירועיה ובחוגיה השונים למען טיפול בבעיות כמו בריונות, דימוי גוף, אפליה ודיכאון. בשנת 2015 הוכרה על ידי מינהל שירותי בריאות הנפש והשימוש בסמים, כשקיבלה אות הוקרה מיוחדת ופרס על מאמציה לקידום נושאים הנוגעים לבריאות הנפש. בנובמבר 2012, לאחר היכרות ארוכת שנים, החלה לצאת עם השחקן טיילר הקלין, אולם השניים נפרדו.
ב-19 בפברואר 2019 הודיעה סנואו על אירוסיה עם המתווך טיילר סטנלנד. הם התחתנו ב-14 במרץ 2020 במאליבו, קליפורניה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2004 | המועמד ממנצ'וריה | מרסיה פרנטיס שואו |  |
| 2005 | גבר מי שמטפלת | זואי פלאמר |  |
| 2006 | ג'ון טאקר מה זה גמור | קייט ספנסר |  |
| 2006 | לחישת הלב | שיזוקו סוקישימה | דיבוב |
| 2007 | היירספריי | אמבר וון טאסל |  |
| 2007 | על הבובה | באלרי |  |
| 2008 | למצוא את אמנדה | אמנדה טאנגרמן |  |
| 2008 | ליל הבכורה | דונה קפל |  |
| 2009 | The Vicious Kind | אמה גיינזבורו |  |
| 2009 | Black Water Transit | סרדונה |  |
| 2010 | ג'אני ג'ונס | איריס |  |
| 2011 | 96 דקות | קארלי |  |
| 2012 | פטוניה | רובין |  |
| 2012 | פיץ' פרפקט | קלואי ביל |  |
| 2012 | מה תעדיף | איריס | גם מפיקה בפועל |
| 2013 | סירופ | שלוש |  |
| 2014 | תמיד יהיה לנו את וודסטוק | ג'ודי |  |
| 2015 | חייג לתפילה | קורה |  |
| 2015 | פיץ' פרפקט 2 | קלואי ביל |  |
| 2016 | פריחה מאוחרת | מישל |  |
| 2017 | בושוויק | לוסי |  |
| 2017 | Hangman | כריסטי דייוויס |  |
| 2017 | פיץ' פרפקט 3 | קלואי ביל |  |
| 2019 | לילה בניו יורק | בלייר הלמס |  |
| 2020 | Hooking Up | דרלה בין |  |
| 2022 | X | בובי-לין |  |
| 2023 | The Good Half | לי ווילנד |  |
| 2024 | Barron's Cove | ג'קי |  |
| 2024 | Parachute |   | במאית, תסריטאית ומפיקה |
| TBA | Stripped | פני |  |
| TBA | Big Nickel | אליסיה |  |
| TBA | Christmas with the Campbells |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1999–2000 | אור מנחה | סוזי "דייזי" למאי | 12 פרקים |
| 1999 | Safe Harbor | שרה | פרק: "Dog Day Afternoons and Nights" |
| 2002–2005 | חלום אמריקאי | מרגרט "מג" פריור | תפקיד ראשי; 3 עונות |
| 2005 | ניפ/טאק | אריאל אלדרמן | 5 פרקים |
| 2006 | חוק וסדר: מדור מיוחד | ג'יימי הוסקינס | פרק: "Influence" |
| 2009 | איש משפחה | קנדי | דיבוב; פרק: "Quagmire's Baby" |
| 2009 | אחת שיודעת | לילי רודס הצעירה | פרק: "Valley Girls" |
| 2011 | החוק של הארייט | ג'נה בקסטורם | תפקיד ראשי; עונה ראשונה |
| 2011 | אהבה מטורפת | ג'וליה סוואנסון | פרק: "Little Sister, Big City" |
| 2012–2013 | בן וקייט (אנ') | ליילה | 4 פרקים |
| 2013 | קרא לי משוגעת | לוסי | סרט טלוויזיה של Lifetime |
| 2014 | חינוך רע | שרה מילר | פרק: "Pilot" |
| 2015 | Full Circle | קייטי פררה | 5 פרקים |
| 2015 | TripTank | סטייסי | דיבוב; פרק: "Steve's Family" |
| 2016 | עובדים מצטיינים | ארין מנטיני | פרק: "Gone Catfishing" |
| 2016–2017 | האקסית המטורפת | אנה היקס | 3 פרקים |
| 2019–2020 | כמעט משפחה | ג'וליה באצ'לי | תפקיד ראשי; 13 פרקים |
| 2023 | עדיין לא מתה | פייפר | פרק: "Not Out of High School Yet" |
| 2025 | סוכן הלילה | אליס לידס | 2 פרקים |
| יפורסם בהמשך | The Beast In Me | נינה |  |
הערות שוליים

1 2  Rosy Cordero, Brittany Snow, Natalie Morales, David Lyons & Tim Guinee Board Netflix Limited Series ‘The Beast In Me’, Deadline, ‏2024-10-03 (באנגלית אמריקאית)
↑  Lisa Ingrassia,‏ My Nine-Year Struggle with Anorexia by Brittany Snow, באתר מגזין People,‏ 15 באוקטובר 2007 (לקוח מכרך 68, גיליון 16)
↑  תבנית:קישור ב-23 בינואר 2023 השניים התגרשו לאחר שנתיים של נישואים.כללי
↑  יובל פגי, למרות הקורונה: הכוכבת התחתנה בשמלה יפהפייה, באתר Mako, ‏16 במרץ 2020
| --- | --- |
בקרת זהויות :  BNE: XX4618550  BnF: cb155543774 (data)  GND: 1063383358  ISNI: 0000 0001 1616 4796  LCCN: no2004102626  MusicBrainz: c01e08e3-7284-4fef-a3ef-84d439eb88b4  NKC: xx0075164  VIAF: 32310827   WorldCat (עם VIAF): 32310827
מצב משפחתי (סדרת טלוויזיה ישראלית)

| --- | --- |
 מנחים:  שלמה פרץ ויקי שירן
 ארץ מקור:  ישראל
 שפות:  עברית
 מספר עונות:  1 
 מספר פרקים:  15
 הפקה
 מפיקים בפועל:  תמר לוטן
 אורך פרק:  30 דקות
 שידור
 רשת שידור:  הטלוויזיה החינוכית הישראלית 
 רשת שידור בישראל:  הטלוויזיה הלימודית
 תקופת שידור מקורית:  אוקטובר 1977 – מאי 1978
 
מצב משפחתי הייתה סדרה בת 15 פרקים של הטלוויזיה הלימודית. הסדרה הופקה בשנת 1977 ושודרה במקור אחת לשבועיים בין אוקטובר 1977 למאי 1978 ועסקה במגוון סיטואציות מחיי המשפחה ועשתה שימוש נרחב בטכניקת שבירת הקיר הרביעי. בחלק מהפרקים נערך דיון באולפן על נושא הפרק. את המימון להפקת התוכנית סיפק משרד החינוך וקרן הצדקה של משפחת ברונפמן.
בעקבות השידורים נערכו ברחבי המדינה מאות חוגי הורים (קבוצות דיון של הורים ומנחה) שדנו בתכני התוכניות.
משתתפים > משתתפים קבועים

עדנה פלידל - אם המשפחה
ז'אק כהן - אב המשפחה
גבריאל דגן - מייעץ למשפחה
הילדים:
יפעת לוי - יפעת
אודי יוכפז - אודי
כרמית יוכפז - כרמית
טוביה בקר - טוביה
מנחים:
שלמה פרץ
ויקי שירן
משתתפים > שחקנים אורחים

גרשון סובלמן
ירמי קפלן
לאונרד גריבס
מיכאל כורש
דודיק סמדר
בקי פריישטדט
עופרה גדעוני
אהובה דלריה
נאוה כץ
קובי נג'ינסקי
דני עציוני
רונן צחי
אביבה גר
מפרקי הסדרה

אצלנו לא משקרים
כדאי להגיד
גיטרה וג'ודו
תרגילי משמעת
הוא מתבייש
עסק משותף
החזיקי לי את היד
מילה טובה
זה לכ כל כך פשוט
פינה משלי
אתה לא סומך עלי
ייעוץ מדעי לסדרה

הייעוץ המדעי לסדרה נעשה על ידי צוות של המכון לחקר הטיפוח בחינוך באוניברסיטה העברית בירושלים, בראשות חיים אדלר. חברי הצוות היו:
ג'ין כהן
תמר רפפורט
אבימה לומברד
לאה שמגר-הנדלמן
במאים

דניה אביאל
מנחם שובל
יוסי רונן
הערות שוליים

1 2  להציץ ולא להיפגע, דבר, 28 באוקטובר 1977
↑  אבינעם ברוג, אופני הזדהות של הורים חולי נפש בעקבות תוכנית הטלוויזיה "מצב משפחתי" : (השואה בין קב’ הורים במעון ויצו לבין קב’ הורים בבי"ח "טלביה"). עבודת גמר לתואר מוסמך, האוניברסיטה העברית בירושלים, תש"מ 1979.
↑  טלוויזיה - ראשון -  19 בפברואר 1978, דבר, 17 בפברואר 1978
↑  טלוויזיה - ראשון -  22 בינואר 1978, דבר, 20 בינואר 1978
↑  טלוויזיה - יום ראשון  13 בנובמבר 1977, דבר, 11 בנובמבר 1977
↑  מבחר - טלוויזיה, דבר, 19 במרץ 1978
↑  טלוויזיה - ראשון - 8 בינואר 1978⁩, דבר, 6 בינואר 1978
↑  טלוויזיה - ראשון - 2 באפריל 1978, דבר, 31 במרץ 1978
גרייסטון הולט

| --- | --- |

 לידה:  30 בספטמבר 1985 (בן 39) קלגרי, קנדה 
 מדינה:  קנדה 
 תקופת הפעילות:  מ-2004 
 פרופיל ב-IMDb
 
גריסטון הולט (באנגלית: Greyston Holt; נולד ב-30 בספטמבר 1985) הוא שחקן קולנוע וטלוויזיה קנדי.
ביוגרפיה

גריסטון סטפנצ'יק נולד בקלגרי, אלברטה. הוא גדל עם הוריו מייק וננסי, באי סולט ספרינג, קולומביה הבריטית. סבו וסבתו, מייק ואדית סטפנצ'יק היגרו מהונגריה ב-1957 ללת'ברידג '. גם סבתו של גריסטון מצד אמו, אנה הורבאת' היגרה מהונגריה עם הוריה ב-1927.
במהלך שנות התיכון למד לנגן בגיטרה ולאחר מכן הקים להקה וניגן במקומות שונים. והשתלם בקורסי משחק.
קריירה

הוא עבר לוונקובר לאחר התיכון כדי להמשיך בקריירת משחק. הוא לוהק לתפקיד קטן בסדרת הטלוויזיה "Killer Bash" ואחריו תפקיד קטן נוסף במיני-סדרה עטורת הפרסים של סטיבן ספילברג, Into the West . לאחר תפקידים קטנים בתוכניות טלוויזיה בהן סמולוויל, "קשרי דם" וה-4400, הוא לוהק לתפקיד חוזר בסדרת הטלוויזיה "מחוז דורהאם" עליו היה מועמד לפרס ליאו בקטגוריית הופעת המשנה הטובה ביותר של שחקן בסדרה דרמטית. מאוחר יותר הוא לוהק לתפקידי אורח בסדרות טלוויזיה רבות בהן סטארגייט יוניברס, מקלט באפלה, פרינג' ו-"פלאשפוינט".
בשנת 2011, הוא לוהק לתפקיד אמרסון האוזר הצעיר בסדרת הטלוויזיה קצרת הימים מבית היוצר של ערוץ פוקס, אלקטרז. תפקידו הגדול ביותר בסדרת הטלוויזיה של פנטזיה /אימה בחלל "Bitten" שעליה קיבל מועמדות נוספת לפרס ליאו.  הצלחת הסדרה הביאה לכך שהיא נרכשה על ידי ערוץ הכבלים הבסיסי האמריקאי, "Syfy" שחידש את התכנית לעונה שנייה בת 10 פרקים.
פילמוגרפיה > קולנוע

| שנה | כותרת | תפקיד | הערות |
| --- | --- | --- | --- |
| 2004 | The Sisterhood | דן | ישירות לווידאוקרדיט: גרייסטון סטפנצ'יק    |
| 2008 | Lost Boys: The Tribe | אוון מונרו | ישירות לווידאו |
| 2008 | Slap Shot 3: The Junior League | ריילי הסקל | ישירות לווידאו |
| 2014 | Lonesome Dove Church | יצחק שפרד |  |
| 2014 | See No Evil 2 | ויל | ישירות לווידאו |
| 2014 | Deeper | ג'ון ווילקינסון |  |
| 2022 | Lou | כריס |  |
פילמוגרפיה > טלוויזיה

| שנה | כותרת | תפקיד | הערות |
| --- | --- | --- | --- |
| 2004 | Perfect Romance | ילד עם שיער ארוך | סרט טלוויזיה |
| 2005 | Killer Bash | גרג | סרט טלוויזיה |
| 2005 | Into the West | ארון וילר | מיני סדרת טלוויזיה פרק אחד |
| 2006 | A Girl Like Me: The Gwen Araujo Story | יארון | סרט טלוויזיה של Lifetime |
| 2007–2010 | מחוז דורהאם | ריי | תפקיד ראשי |
| 2007 | סמולוויל | טוביאס רייס | פרק: "Freak" |
| 2007 | קשרי דם | ברנדן | פרק: "Stone Cold" |
| 2007 | 4400 | ביירון | פרק: "One of Us" |
| 2007 | פלאש גורדון | קית' פארקס | פרק: "Life Source" |
| 2007 | שנת שבתון | ג'ורדן | סרט טלוויזיה |
| 2008 | Nightmare at the End of the Hall | סאם | סרט טלוויזיה |
| 2010 | Fakers | טאנר | סרט טלוויזיה של Crave |
| 2010 | Seven Deadly Sins | קיין | מיני סדרה:שני פרקים |
| 2011 | פרינג' | וינס | פרק אחד |
| 2011 | סטארגייט יוניברס | רב"ט ריינולדס | פרק אחד |
| 2011 | Sanctuary | סגן קוקסוול | פרק אחד |
| 2011 | Hannah's Law | צ'רלי | סרט טלוויזיה |
| 2011 | Flashpoint | קווין ביינס | פרק אחד |
| 2012 | אלקטרז | אמרסון האוזר הצעיר | 3 פרקים |
| 2012 | עד עצם היום הזה | פרדריק/ג'ים | פרק אחד |
| 2012 | בניחוש חוקר | טוד | פרק אחד |
| 2012 | Hannah's Law | Wyatt Earp | סרט טלוויזיה |
| 2012 | The Horses of McBride | סיימון סנגל | סרט טלוויזיה של CTV Television Network |
| 2013 | Borealis | דן | סרט טלוויזיה |
| 2013 | אמילי אוונס | בנה של גב דרוסון | 2 פרקים |
| 2013 | Arctic Air | Jesse Backus | פרק אחד |
| 2013 | Motive | סקוט | פרק אחד |
| 2013 | She Made Them Do It | Rick | סרט טלוויזיה |
| 2013 | סידר קוב | סת' | פרק אחד |
| 2014–2016 | Bitten | קלייטון דנוורס | תפקיד ראשי |
| 2014 | על טבעי | Dale | פרק אחד |
| 2014 | Signed, Sealed, Delivered | סאם | פרק אחד |
| 2014 | The Christmas Secret | בראד | סרט טלוויזיה |
| 2015 | All of My Heart | דאריל | סרט טלוויזיה |
| 2016–2017 | No Tomorrow | מיכאיל | 4 פרקים |
| 2016 | A Puppy for Christmas | ליאם | סרט טלוויזיה |
| 2017 | Somewhere Between | קייל | 6 פרקים |
| 2017 | A Very Country Christmas | זיין גונטר | סרט טלוויזיה |
| 2018 | טייק 2 | דילן | פרק אחד |
| 2019 | A Very Country Christmas | זיין גונטר | סרט טלוויזיה |
| 2019 | 100 | גווין/מרכוס | 2 פרקים |
| 2019 | Chesapeake Shores | ג'יי רוס | תפקיד חוזק עונות 5–6 |
| 2019 | Batwoman | טיילר | 5 פרקים |
| 2020 | 50 States of Fright | סקוט | 3 פרקים |
| 2020 | Love Is a Piece of Cake | איידן קופר | סרט טלוויזיה |
| 2020 | A Very Country Christmas Homecoming | זיין גונטר | סרט טלוויזיה |
| 2020 | Cross Country Christmas | מקס קופר | סרט טלוויזיה |
| 2020 | The Wedding Planners | ג'ק | פרק אחד |
| 2021 | A Wedding to Remember | בריאן וולף | סרט טלוויזיה |
| 2021–2022 | ריברדייל | גלן סקוט | תפקיד חוזר (עונות 5–6) |
| 2023 | סוכן הלילה | פאולו בונטו | 3 פרקים |
קישורים חיצווניים

גרייסטון הולט, ברשת החברתית אקס (טוויטר)
גרייסטון הולט, במסד הנתונים הקולנועיים IMDb (באנגלית)
גרייסטון הולט, באתר AllMovie (באנגלית)
גרייסטון הולט, במסד הנתונים הקולנועיים KinoPoisk (ברוסית)
הערות שוליים

↑  "January « 2012 « Greyston Holt Fan". אורכב מ-המקור ב-2014-07-16. נבדק ב-2014-06-26.
↑  "Greyston Holt - TVSA". נבדק ב-2014-06-26.
↑  "Alcatraz - Casting News - Greyston Holt joins cast". SpoilerTV. נבדק ב-26 ביוני 2014. {{cite web}}:  (עזרה)
↑  Vlessing, Etan (9 באפריל 2013). "Greg Bryk, Greyston Holt and Paul Greene Join Canadian Sci-Fi Drama 'Bitten". The Hollywood Reporter. נבדק ב-26 ביוני 2014. {{cite news}}:  (עזרה)
↑  "2014 Leo Awards Nominees by Name". Leo Awards. נבדק ב-26 ביוני 2014. {{cite web}}:  (עזרה)
↑  Prudom, Laura. "Syfy Acquires 'Bitten' for Season 2". Variety. נבדק ב-26 ביוני 2014. {{cite news}}:  (עזרה)
| --- | --- |
בקרת זהויות :  BNE: XX4846378  ISNI: 0000 0001 1478 8108  LCCN: n2011011705  VIAF: 100943739   WorldCat (עם VIAF): 100943739
Sea Change

Sea Change הוא אלבומו השמיני של המוזיקאי האמריקאי בק. האלבום הוקלט בתקופה של כחודשיים באולפני Ocean Way שבלוס אנג'לס, ויצא לאור ב-24 בספטמבר 2002. האלבום כולל נושאים של שברון לב, הסתכלות פנימית ובדידות. השירים "Lost Cause" ו-"Guess I'm Doing Fine" הופצו כסינגלים בהתאמה.
באלבום זה לא ניתן למצוא הרבה מסימניו המסחריים של בק, מילים אירוניות הוחלפו במילים בעלות תוכן כנה ופשוט. הוא גם העדיף נגינה חיה על פני סימפולים רבים, דבר שאפיין את אלבומיו הקודמים. בראיונות צוטט בק שלפרידתו מחברתו הייתה השפעה מרכזית על האלבום. Sea Change ,שהוא בעצמו ביטוי שמתאר שינוי רחב, הגיע למקום ה־8 במצעד הבילבורד, ורק מאוחר יותר, במרץ 2005, קיבל אלבום זהב מההתאחדות חברות התקליטים האמריקנית.
האלבום קיבל ביקורות חיוביות באופן גורף מיד עם יציאתו לאור, כאשר כמה ביקורות מחשיבות אותו כמגנום אופוס של בק. עם הזמן, הוערך האלבום כאחד האלבומים הטובים של שנות ה-2000.